CPF เปิดตัวแบรนด์ “CP Magic Chef” ประเดิม “โบโลน่าหั่นเต๋า”
CPF เปิดตัวแบรนด์ “CP Magic Chef” นำร่อง “โบโลน่าหั่นเต๋า” เจาะกลุ่มคนรักอาหารแต่มีเวลาจำกัด ลดขั้นตอนทำ-เน้นสะดวก พร้อมดึงพรีเซ็นเตอร์ "เชฟปอนด์-สหดล ตันตราพิมพ์" เจ้าของ Top 5 Master Chef Thailand Season 3
CPF เปิดตัวแบรนด์ “CP Magic Chef” นำร่อง “โบโลน่าหั่นเต๋า” เจาะกลุ่มคนรักอาหารแต่มีเวลาจำกัด ลดขั้นตอนทำ-เน้นสะดวก พร้อมดึงพรีเซ็นเตอร์ "เชฟปอนด์-สหดล ตันตราพิมพ์" เจ้าของ Top 5 Master Chef Thailand Season 3
3 ส.ค. 2565

บริษัท เจริญโภคภัณฑ์อาหาร จำกัด (มหาชน) หรือ CPF ตอกย้ำความเป็นผู้เชี่ยวชาญด้านอาหาร เปิดตัวแบรนด์ “CP Magic Chef” ภายใต้แนวคิด “อร่อยเสกได้” เจาะกลุ่มผู้ที่ใจรักในการทำอาหารแต่มีเวลาจำกัด พร้อมแนะนำ “CP โบโลน่าหั่นเต๋า” ใหม่! ต่อยอดจาก CP โบโลน่า สินค้ายอดนิยม ซึ่งพัฒนารสชาติและปรับรูปแบบให้เหมาะสมเพื่อนำไปประกอบอาหาร เปลี่ยนเมนูเดิมๆ เพิ่มความอร่อย สะดวกรวดเร็ว ตอบโจทย์ผู้บริโภค พร้อมเปิดตัวพรีเซ็นเตอร์คนล่าสุด “เชฟปอนด์-สหดล ตันตราพิมพ์” เจ้าของตำแหน่ง Top 5 Master Chef Thailand Season 3 ตัวแทนคนรุ่นใหม่ที่ชื่นชอบทำอาหารแต่มีเวลาน้อย มาแนะนำเคล็ดลับเมนูเด็ด หรือการ Topping ด้วยโบโลน่าหั่นเต๋า การันตีความอร่อยอีกด้วย
ด้าน นางสาวอนรรฆวี ชูรัตน์ รองกรรมการผู้จัดการอาวุโส ด้านการตลาดกลาง CPF เปิดเผยว่า บริษัทได้ทำวิจัยการบริโภคอาหารภายในบ้าน (In-home Consumption) พบว่า พฤติกรรมนี้เติบโตต่อเนื่องตั้งแต่ปี 2563 จากสถานการณ์โควิด-19 จนทำให้คนส่วนใหญ่เน้นการทำอาหารเองที่บ้านมากขึ้น แต่ด้วยขั้นตอนที่หลากหลาย ทั้งล้าง หั่น หมัก และปรุงรส ทำให้พ่อครัวแม่ครัวมือใหม่ต้องการตัวช่วย เป็นวัตถุดิบที่ใช้เวลาเตรียมน้อย แต่อร่อยมาก ซีพีเอฟ เห็นโอกาสนี้ จึงคิดค้น Food Science และ Food Technology พัฒนาเป็นแบรนด์ใหม่ “CP Magic Chef” เพื่อช่วยลดขั้นตอนและความยุ่งยาก พลิกโฉมไอเทมลับช่วยเติมรสชาติเปลี่ยนทุกจานให้อร่อยเสกได้
“สินค้าตัวแรก ในกลุ่ม CP Magic Chef คือ ‘โบโลน่าหั่นเต๋า’ พัฒนาต่อยอดจาก CP โบโลน่า ซึ่งเป็นสินค้าขายดีอันดับต้นๆ ของแบรนด์ CP และมีฐานลูกค้าเหนียวแน่นด้วยเนื้อสัมผัสเนียนแน่นเด้งเป็นเอกลักษณ์ ขนาดพิเศษ 1×1 เซนติเมตร รสชาติกลมกล่อม นำไปประกอบอาหารได้หลากหลายเมนู อาทิ ผัดกะเพรา ยำ ซึ่งเข้าเนื้อเป็นอย่างดี รับรองความอร่อยนัว และยังเป็น Topping ในช่วงเวลาเร่งรีบ ทานคู่กับเมนูพร้อมทานต่างๆ อย่าง มาม่า สปาเก็ตตี้ ก็เข้ากันสุดๆ จึงอยากให้สินค้าใหม่นี้ เป็นอีกหนึ่งทางเลือกให้ผู้บริโภค” นางสาวอนรรฆวี กล่าว 
นอกจากนี้ แบรนด์ CP Magic Chef ยังร่วมกับร้านอาหาร Dak Galbi (ทัคคาลบี้) ที่รังสรรค์เมนูฉพาะ “คิมบับโบโลน่าหั่นเต๋า” ขนาดพอดีคำ ได้รสชาติโบโลน่าเน้นๆ สไตล์เกาหลีสุดฟิน สำหรับพ่อครัวแม่ครัวยุคใหม่ สามารถหาซื้อ ‘โบโลน่าหั่นเต๋า’ ได้ที่ห้างสรรพสินค้าชั้นนำทั่วประเทศ อาทิ แม็คโคร โลตัส รวมถึงช่องทางออนไลน์ต่างๆ เช่น Lotus’s Online, MAKRO Click, Tops Deli ในขนาดแพ็กแบบครอบครัว ตลอดจนร้านสะดวกซื้ออย่าง 7-Eleven พิเศษสุด! กับ All Café ที่มีบริการ All Yum นำโบโลน่าหั่นเต๋ามาปรุงเป็นยำสูตรเด็ด เพิ่มเงินเพียง 25 บาท ก็อร่อยได้ง่ายๆ ไม่ซ้ำใคร
อย่างไรก็ดี ซีพีเอฟ มุ่งมั่นวิจัยและพัฒนาอาหารคุณภาพอย่างต่อเนื่องตั้งแต่ฟาร์มสู่จาน โดยเฉพาะสินค้ากลุ่มไส้กรอก ทั้งการคัดสรรวัตถุดิบอย่างดี เนื้อเน้นๆ ไม่ผสมแป้ง สด สะอาด ปลอดภัย ผ่านกระบวนการผลิตด้วยเทคโนโลยีที่ทันสมัยมาตรฐานระดับโลก จนคว้ารางวัล “สุดยอดรสชาติอาหารระดับโลก ประจำปี 2565” หรือ Superior Taste Award 2022 จากสถาบันชั้นนำของโลก International Taste Institute ประเทศเบลเยี่ยม สำหรับไส้กรอก 2 รสชาติ ได้แก่ CP Chicken Frank และ CP Chili Chicken Frank ซึ่งเป็นครั้งแรกของประเทศไทยที่มีการมอบรางวัลนี้ให้แก่กลุ่มสินค้าไส้กรอก และ รางวัล No.1 Brand Thailand แบรนด์ยอดนิยมอันดับ 1 ประเภทอาหารอุ่นร้อนจากนิตยสาร Marketeer ในปี 2563 ผ่านผลโหวตจากประชาชนทั่วประเทศ
ทั้งนี้ บริษัทยังสร้างสรรค์สิ่งดีๆ ไม่ว่าจะเป็นสูตรอาหารแนวใหม่เพื่อสุขภาพที่ดีหรือกิจกรรมทางการตลาดรูปแบบทันสมัย เพื่อตอบโจทย์ความต้องการและความชื่นชอบผู้บริโภคทุกวัย